b'\n_START_ARTICLE_\nCollinwoodin koulupalo\n_START_PARAGRAPH_\nTuhkakeskiviikkona 4. maaliskuuta 1908 nykyisess\xc3\xa4 Clevelandissa sijaitsevan Collinwoodin koulun tuhonnut tulipalo oli yksi Yhdysvaltain tuhoisimmista. Siin\xc3\xa4 kuoli 172 oppilasta, kaksi opettajaa ja yksi pelastusty\xc3\xb6ntekij\xc3\xa4._NEWLINE_Oppilaat, joita ei voitu tunnistaa ja joiden vanhemmilla ei ollut varaa hautajaisiin, haudattiin joukkohautaan Lake View Cemetery -hautausmaalle. Collinwood Memorial Elementary School rakennettiin l\xc3\xa4helle onnettomuuspaikkaa, jossa on nyky\xc3\xa4\xc3\xa4n muistolaatta. Collinwoodin kunnalla ei ollut varaa parantaa paloturvallisuutta, mink\xc3\xa4 vuoksi asukkaat \xc3\xa4\xc3\xa4nestiv\xc3\xa4t Clevelandiin liittymisen puolesta.'